Prstence Urána

Prstence Urána sú sústava častíc, ktoré obiehajú planétu Urán.

Prvé prstence objavil tím astronómov v Kuiperovom observatóriu v Airborne (Kuiper Airborne Observatory) v zložení James L. Elliot, Edward W. Dunham a Douglas J. Mink v podstate náhodou pri zákryte hviezdy Uránom v marci 1977. Objav potvrdila sonda Voyager 2 v roku 1986.

Hubblov vesmírny ďalekohľad spozoroval v auguste 2003 ďalšie slabé prachové prstence Urána. V rokoch 2007 – 2008 objavili pozemné teleskopy a Hubblov ďalekohľad ďalšie prstence.

Predpokladá sa, že prstence Urána sú relatívne mladé, ich vek nepresahuje 600 miliónov rokov. Vznikli pravdepodobne kolíziami menších mesiacov, ktoré kedysi obiehali okolo planéty. Po zrážke sa mesiace mohli rozpadnúť na mnoho menších častíc, ktoré do súčasnosti pretrvali ako úzke a opticky husté prstence. 

 Zoznam prstencov 
Toto je zoznam prstencov planéty Urán.

 Názov  Vzdialenosť od stredu Urána (km)  Šírka (km) 1986 U2R  38 000  2 500 Prstenec 6  41 840  1 – 3 Prstenec 5  42 230  2 – 3 Prstenec 4  42 580  2 – 3 Prstenec alfa  44 720  7 – 12  Prstenec beta  45 670  7 – 12  Prstenec eta  47 190  0 – 2  Prstenec gama  47 630  1 – 4  Prstenec delta  48 290  3 – 9  1986 U1R  50 020  1 – 2  Prstenec epsilon  51 140 (udržiavaný pastierskymimesiacmi Cordelia a Ophelia) 20 – 100  R/2003 U 2  ~66 000 (blízko mesiaca Portia) ? R/2003 U 1  97 734 (blízko mesiaca Mab) ?

 Referencie 

 Iné projekty 

Urán
Kategória:Urán
Kategória:Astronomické objekty objavené v roku 1977